આક્સા બીચના મહારાષ્ટ્ર મૅરિટાઇમ બોર્ડના પોર્ટ-ઇન્સ્પેક્ટર સુધીર જંગમે ‘મિડ-ડે’ને કહ્યું હતું કે ‘આ બીચની જવાબદારી સુધરાઈ અને પોલીસ વચ્ચે વહેંચાયેલી છે. અમારી ઑફિસથી આક્સા બીચ પાંચ કિલોમીટર દૂર છે અને ત્યાં જવા માટે અમારા વિભાગ પાસે કોઈ વાહન નથી. એથી રૂટીન ચેકિંગ કરવા જઈ ન શકાય. આ બીચ પર આતંકવાદી ગતિવિધિ રોકવા માટે સાગરી પોલીસ-સ્ટેશન નથી, પરંતુ રાજ્યના ગૃહવિભાગે અહીં CCTV કૅમેરા મૂકવા માટે એક પ્રાઇવેટ કંપનીને કામગીરી સોંપી છે અને એનું કામ ચાલી રહ્યું છે. આ કૅમેરાનું સંચાલન પોલીસ-વિભાગ કરશે.’